open-index/open-wikipedia-markdown huggingface dataset:
Turček (vodná nádrž)

**Turček** je vodná nádrž s plochou 54 ha, ktorá je situovaná nad obcou Turček v okrese Turčianske Teplice na sútoku dvoch riek – Turiec a Ružová severovýchodne od Horného Turčeka.

Slúži na akumuláciu vody na výrobu pitnej vody pre okresy Prievidza, Žiar nad Hronom a Martin. Jej zberné územie má rozlohu 29,5 km². Hrádza je vybudovaná ako kamenitá s návodným asfaltovo-betónovým tesnením. Vysoká je 59 m a v korune dosahuje dĺžku 287 m. Celkový objem nádrže je 10,8 miliónov m³ a zabezpečený vodárenský odber je 500 l/s. Zberné územie horného toku rieky Turiec a potoka Ružová sa vyznačuje vysokou kvalitou vôd, minimálnymi možnosťami ich znečistenia a až 95% vodnatosťou lokality na pitnú vodu. Do hrádze sú zabudované výškomerné krabice, ktoré slúžia na meranie jej sadania a zabudovaná je injekčná clona. Tá po napustení vody zabezpečila tesnosť podložia proti priesakom podzemných vôd. Spolu s nádržou Nová Bystrica je najmladšou vodárenskou nádržou na Slovensku.

Vedúcim stavby vodnej nádrže bol Jozef Zajonc, investorom š. p. Vodohospodárska výstavba, š.p. Bratislava a dodávateľom a. s. Váhostav Žilina. Stavba sa začala realizovať v roku 1993 a ukončila na jar roku 1996. 

Vodárenská nádrž Turček len čiastočne reguluje prietoky pod nádržou. Prietok na tokoch je prirodzený. Územie pozdĺž rieky Turiec nie je chránené proti povodniam, ani sídelná aglomerácia Martin - Vrútky.

## Referencie

## Iné projekty

## Externé odkazy
* Poloha na mape

## Zdroje
* časopis *Hlas povodia* č. 3/2005, ročník 25 ISSN 1336-4596  
**Územný plán VÚC Žilinského kraja* Vodné hospodárstvo 

Turček
Kategória:Povodie Turca
Kategória:Stavby v okrese Turčianske Teplice
Kategória:Turček (okres Turčianske Teplice)
Kategória:Vodstvo v okrese Turčianske Teplice
Mil Mi-17

**Mil Mi-17** (v označení NATO: HIP-H) je ruský (pôvodne sovietsky) dvojmotorový viacúčelový vrtuľník s päťlistým hlavným rotorom pre civilné a vojenské využitie, odvodený od úspešného typu Mil Mi-8.

Stroj je vyrábaný do 80. rokov 20. storočia ako modernizovaná verzia Mil Mi-8 v mestách Kazaň a Ulan-Ude v Rusku.

## Vznik a vývoj
náhľad|Mil Mi-17 vo výbave afganského letectva
Vrtuľník Mi-8 bol konštruovaný ako turbomotorový následník modelu Mil Mi-4, bol schopný prepraviť takmer dvojnásobne množstvo nákladu alebo cestujúcich. Bez zmien boli prijaté rôzne diely modelu Mil Mi-4. V roku 1976 boli stroje Mi-8 modernizované inštaláciou nových 2 motorov Klimov TV3-117MT, neskôr bol inštalovaný nový rotor, prevodovka z Mi-14, boli realizované úpravy trupu pre ťažší náklad. Pri modernizácii bol tiež inštalovaný nový navigačný a informačný systém a modernejšie spojovacie prostriedky. Okrem toho boli stroje vybavené účinnými prostriedkami ochrany proti protilietadlovým riadeným strelám s infračerveným navádzaním. Vrhač klamných cieľov je inštalovaný v hranatej schránke na spodnej strane chvosta. Mi-17 môže byť vybavený poveternostným (dopplerovským) radarom, ktorý môže slúžiť aj pre navigáciu. Na boky trupu je možno umiestniť rôzne zbraňové systémy, pre ktoré je k dispozícii šesť závesníkov. Mi-17 môže byť vyzbrojený blokmi neriadených rakiet UB-32-57 (6x 32 striel S-5 kalibru 57 mm) alebo B-8-V20 (6x 20 striel S-8 kalibru 80 mm) prípadne inou výzbrojou. V niektorých verziách boli inštalované silnejšie motory TV3-117VM (1545 kW, 2070 hp) pre lety vo vyššej nadmorskej výške a teplejšie podnebie.

Označenie Mi-17 sa používa hlavne pre stroje určené na export, v ZSSR a Rusku sa zvyknú stroje Mi-17 označovať ako Mi-8M.

## Používatelia
Stroje používa rad krajín po celom svete, vrátane Fínska, Česka, Pakistanu či Vietnamu. Mil Mi-17 je aj súčasťou výzbroje Ozbrojených síl Slovenskej republiky.

## Technické údaje

*Priemer rotorov: 21,91 m
*Dĺžka trupu: 18,42 m
*Pohon: 2 turbíny Izotov TW3-117 po 1 545 kW (2 100 hp)
*Maximálna vzletová hmotnosť: 13 000 kg
*Maximálna rýchlosť: 250 km/h
*Dolet: 1 065 km (s prídavnými nádržami)
*Dostup: 5 000 m
*Cestujúci: 24 a 23 posádka.

## Externé odkazy
* Virtuálna panoráma kokpitu Mi-17 

## Iné projekty

Kategória:Vojenské vrtuľníky
Kategória:Vrtuľníky Mil
49999 2000 AW14

**49999 2000 AW14** je malý asteroid v pásme planétok.

## Externé odkazy

Kategória:Planétky 49751 – 50000
Kategória:Astronomické objekty objavené v roku 2000
9009 Tirso

**9009 Tirso** je asteroid v pásme planétok.

## Externé odkazy

Kategória:Planétky 9001 – 9250
Kategória:Astronomické objekty objavené v roku 1984
Literatúra pre deti a mládež

**Literatúra pre deti a mládež** je literárny podsystém, ktorý sa orientuje na tvorbu pre vekovo ohraničený okruh čitateľov. Diela písané pre mladých ľudí, väčšinou do 15 rokov, sú písané jednoduchým a ľahko pochopiteľným spôsobom a neobsahujú zložité alebo pre mládež neprístupné či nevhodné informácie.

Medzi vhodné diela sa považujú napríklad rozprávky alebo báje a povesti.


Kategória:Literárne žánre
Ulica 1. mája (Liptovský Mikuláš)

**1. mája** je ulica v Liptovskom Mikuláši. Je to najdlhšia ulica v meste a je súčasťou hlavného cestného ťahu Žilina - Poprad (cesta I. triedy č. 18).

Prebieha v smere východ-západ od mosta cez Smrečianku v mestskej časti Okoličné ku križovatke s Garbiarskou ulicou, odkiaľ pokračuje ako vedľajšia ulica cez centrum mesta a vyúsťuje na Námestie osloboditeľov. Ulica 1. mája je jedna z najvýznamnejších tranzitných ulíc na území mesta, s čím je spojená vysoká hustota motorových vozidiel. V minulosti bola ulica štvorpruhová, avšak v dôsledku vysokej nehodovosti a zvýšenia bezpečnosti chodcov a cyklistov bola na začiatku tohto storočia zúžená na dva jazdné pruhy. Zároveň bol vyčlenený pás pre cyklistov. Dopravu usmerňuje svetelná križovatka v priestore Rachmaninovho námestia a semaformi riadený prechod pre chodcov pri bývalom podniku Maytex. Pri Maytexe je vybudovaný aj podchod pre peších, avšak v dôsledku útlmu výroby a neskoršej likvidácie fabriky, je podchod už dlhšie obdobie mimo prevádzky. Z dôvodu výstavby nového obchodného centra bola aj križovatka s Kollárovou ulicou osadená semaformi.

Po ulici (v úseku Garbiarska ulica - Okoličné) premáva autobusová doprava miestnej MHD ako aj prímestské spoje. Na ulici sú vybudované tri autobusové zastávky (Rachmaninovo námestie/Stodolovcov, Maytex a Liptovská mliekáreň). Na ulici stojí čerpacia stanica Oktán a viaceré predajne automobilov (Škoda, Kia, Citroën, Renault, Hyundai), autoservis, hotely Cestár a Klar (bývalá Stavoindustria). V r. 2010 bolo na mieste asanovaného podniku Nový Domov dobudované obchodné centrum Stop.Shop. Tiež tu sídlia najvýznamnejšie podniky v meste: Poľnonákup Liptov, Liptovská mliekáreň, Liptovské strojárne, areál bývalého Maytexu, St. Nicolaus, Cestné stavby a Liptovské pekárne. V priestore Rachmaninovho námestia sa rozprestiera Park M. R. Martákovej. V centre mesta tu stoja viaceré historické objekty (meštianske domy, budova Čierneho orla).

Ulica 1. mája sa križuje s viacerými ulicami, v smere do Popradu sú to:
*Belopotockého ulica (v južnej časti Námestia osloboditeľov, sprava)
*Tranovského (zľava)
*Bellova (sprava)
*Školská (zľava)
*Garbiarska ulica (sprava)
Tie v centre mesta, ďalej mimo centra:
*Kollárova (sprava)
*Stodolovcov (zľava)
*kpt. Nálepku (v priestore Rachmaninovho námestia, zľava)
*J. Janošku (taktiež odbočuje z križovatky na Rachmaninovom námestí, sprava)
*Socháňova (sprava)
*Björnsonova (sprava)
*Alexyho (sprava)
*Družstevná (zľava)
*Nová (sprava)
*Textilná (zľava, v časti zvanej Veľká kolónia)
*Priemyselná (sprava)
*Prvá (zľava, v časti zvanej Malá kolónia) 
Za mostom v Okoličnom ďalej pokračuje ako Okoličianska ulica.

Kategória:Ulice v Liptovskom Mikuláši
SGR 0501+4516

**SGR 0501+4516** je jeden z 15 známych magnetarov alebo SGR a je to starý hviezdny pozostatok. Nachádza sa približne 15 000 ly od Zeme a jeho magnetické pole je 100 biliónov krát silnejšie ako zemské.

Objavil ho 22. augusta 2008 Swift Satellite z NASA.

## Zdroj

Kategória:Magnetary
Svetový deň ochrany zvierat

**Svetový deň ochrany zvierat** alebo **Svetový deň zvierat** sa oslavuje 4. októbra. Prvýkrát bol oslavovaný v roku 1931 vo Florencii počas stretnutia ekológov.  Tento deň bol vybraný, pretože naň pripadá sviatok sv. Františka z Assisi, ktorý bol veľkým milovníkom zvierat a je patrónom zvierat a ekológov.

## Referencie

Kategória:Medzinárodné sviatky
Kategória:4. október
Stredná priemyselná škola (Bardejov, Komenského 5)

**Stredná priemyselná škola technická** je stredná škola sídliaca na ulici Komenského 5 v Bardejove.

Bola zriadená 1. septembra 1950 ako Vyššia stavebná škola. Svoj dnešný názov dostala 1. septembra 2018.

Názvy školy sa menili takto:
* 1950 *Vyššia stavebná škola *
* 1960 *Stredná všeobecnovzdelávacia škola*
* 1953 *Stredná priemyselná škola stavebná*
* 1974 *Stredná priemyselná škola*
* 2018 *Stredná priemyselná škola technická*

## Štúdium
Na škole sa študujú nasledujúce odbory:
* Technika a prevádzka dopravy
* Elektrotechnika
* Informačné a sieťové technológie
* Staviteľstvo

## Vedenie školy
* Riaditeľ: Ing. Jaroslav Bujda
* Zástupca riaditeľa pre technicko-ekonomickú činnosť: Mgr. Dana Janečková
* Zástupkyňa riaditeľa pre výchovu a vzdelávanie: Ing., Mgr. Helena Labancová 

## Externé odkazy
* Stredná priemyselná škola v Bardejove 

Kategória:Stredné priemyselné školy na Slovensku
Kategória:Školy v Bardejove
IC 1059

**IC 1059** je galaxia v súhvezdí Váhy, ktorú objavil francúzsky astronóm Stephane Javelle 16. júna 1893.

## Zdroj

Kategória:Galaxie
0052996
Kategória:CGCG objekty
1059
Kategória:NPM objekty
Kategória:Astronomické objekty objavené v roku 1893
OTS 44

náhľad|vpravo|Umelcov koncept prachovej sústavy okolo OTS 44.

**OTS 44** je hnedý trpaslík vzdialený približne 554 ly (170 parsekov) v súhvezdí Chameleón. Bol to najmenší známy hnedý trpaslík až do objavu Cha 110913-773444.

Jeho hmota je približne 15 krát hmota Jupitera, alebo približne 1,5 % hmoty Slnka. Jeho polomer je približne 20 % polomeru Slnka. Predpokladá sa, že OTS 44 je obklopený prstencom prachu a čiastočiek ľadu a kameňa. Z tohto disku sa v budúcnosti môže vytvoriť planetárna sústava.

Jeho rektascenzia je 11h 10m 11,5s, deklinácia je -76° 32' 13" a zdanlivá hviezdna veľkosť je +14.61.

## Pozri aj
* SCR 1845-6357
* Cha 110913-773444

## Externé odkazy
* Objav „začiatku“ mini solárneho systému  

## Zdroj

Kategória:Hnedé trpaslíky
Kategória:Súhvezdie Chameleón
Kategória:Astronomické objekty objavené v roku 1998
Stredná trieda (automobil)

[right|thumb|[Audi A4]]
[right|thumb|[BMW rad 3]]
[right|thumb|[Volkswagen Passat, najpredávanejší automobil strednej triedy v Európe v roku 2008]]

**Stredná trieda** alebo **autosegment D** je kategória automobilov medzi nižšou strednou triedou a vyššou strednou triedou. Sú to obyčajne väčšie rodinné vozidlá typu sedan, kombi alebo liftback.

## Zástupcovia triedy

## Galéria

Súbor:2010 Mercedes-Benz C 200 CGI (W 204) Classic sedan (2010-09-23) 01.jpg|Mercedes-Benz trieda C
Súbor:Renault Laguna III Phase I front-1.JPG|Renault Laguna
Súbor:Opel Insignia front 20081227.jpg|Opel Insignia
Súbor:Škoda Superb II 2013 (front).JPG|Škoda Superb


Kategória:Automobily podľa triedy
Pyramída Amenemheta IV.

thumb|272px|Dispozícia Pyramídy Amenemheta IV.

**Pyramída Amenemheta IV.** alebo **Južná pyramída v Mazghúne** je nedokončená staroegyptská kráľovská hrobka, ktorá leží západne od rieky Níl pri dnešnej dedine Mazghúna v Egypte.

Pravdepodobne ju postavil málo známy faraón 12. dynastie Amenemhet IV. (okolo 1799–1787 pred Kr.). Okolo vlastníctva pyramídy v odborných kruhoch nepanuje zhoda. Iná hypotéza pripisuje pyramídu neznámemu panovníkovi 13. dynastie.

## Pyramída
Dnes je pyramída veľmi poškodená. Javí sa ako kopec nepálených tehál, v skutočnosti je však vidieť jej obnažené jadro. Plášť sa nezachoval, dokonca neboli nájdené ani jeho fragmenty, takže otázka materiálu, sklonu a samotnej výšky pyramídy ostáva nezodpovedaná. Je tiež možné, že plášť nebol nikdy položený. Dá sa však predpokladať na základe určitých spoločných rysov, najmä dispozície podzemných priestorov a spôsobu konštrukcie pohrebnej komory, že sa mohla podobať pyramíde Amenemheta III. v Hawáre. Táto podobnosť prisudzuje vlastníctvo pyramídy práve Amenemhetovi IV., aj keď nikde v celom areáli sa nenašla zmienka o majiteľovi či jeho meno. Vstup do pyramídy je zo stredu južnej strany, z neho pokračuje zostupne schodisko do podzemia a smeruje k pohrebnej komore, umiestnenej v zvislej ose pyramídy. Schodisko je priebežne na troch miestach prerušené blokmi, ktoré ju sklzom uzatvárajú. Chodba ďalej v rozšírenom priestore (v dvakrát zalomenej predsieni) obchádza pohrebnú komoru a ústi do nej zo severu. Tu sa našlo niekoľko predmetov z výbavy. Pohrebná komora bola vytesaná zhora do obrovského kremencového monolitu, takže tvorí vaňu, do ktorej sa uložila rakva s múmiou a kanopy. Blok sa potom prikryl dvomi veľkými vápencovými platňami, ktoré rakvu uzatvori v monolite. Celý priestor spevňovala sedlová klenba z vápencových blokov. Pyramída bola už v staroveku vykradnutá a len niekoľko málo predmetov zostalo po kráľovskej hrobovej výbave roztrúsených v jej priestoroch.

## Pyramídový komplex
Pyramídový komplex uzatvára zvlnený múr z nepálených tehál. Zádušný chrám nepriliehal k pyramíde. Predpokladá sa, že to bola hlinená stavba, ktorej pozostatky sa našli včlenené do východnej steny múru. V jej dispozícii sa dá rozoznať centrálna komora alebo dvor, zásobné priestory po každej strane a obetná sieň. Niektoré stopy napovedajú, že sa kult panovníka v chráme skutočne určitý čas pestoval. V juhovýchodnom rohu je vstup do areálu s vestibulom. Okolo neho sa našla dlažba z vápencových platní.

## Výskum
V roku 1910 pyramídu skúmal britský archeológ Ernest MacKay.

## Referencie

## Literatúra
* 
* 

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

Kategória:Pyramídy v Egypte
Renault Safrane

right|thumb|Safrane zozadu
right|thumb|Phase II
right|thumb|Phase II zozadu

**Renault Safrane** je automobil vyššej strednej triedy, ktorý vyrábala francúzska automobilka Renault. Vyrábať sa začal v roku 1992, kedy nahradil Renault 25. Vyrábal sa iba ako päťdverový liftback. Bol to prvý automobil značky Renault, ktorý mal airbagy. V roku 1996 prešiel modernizáciou, o štyri roky neskôr bola výroba ukončená a bol nahradený modelom Renault Vel Satis.

## Motory
### Pôvodná verzia
* 2.0 L (1995 cc), 8v I4, 107 PS (79 kW; 106 hp)
* 2.2 L (2165 cc), 8v Douvrin I4, 110 PS (81 kW; 108 hp)
* 2.0 L (1995 cc), 12v I4, 140 PS (103 kW; 138 hp)
* 2.2 L (2165 cc), 12v Douvrin I4, 140 PS (103 kW; 138 hp)
* 3.0 L (2963 cc), 12v PRV V6, 167 PS
* 2.1 L (2068 cc), 8v I4 turbodiesel, 90 PS
* 2.5 L (2499 cc), 8v I4 VM turbodiesel, 115 PS

### Po faceliftingu
* 2.0 L (1948 cc), 16v Volvo B420 I4, 140 PS (103 kW; 138 hp)
* 2.5 L (2435 cc), 20v Volvo B524 I5, 170 PS (125 kW; 168 hp)
* 3.0 L (2946 cc), 24v PSA ES V6, 194 PS (143 kW; 191 hp)
* 2.2 L (2188 cc), 12v I4 turbodiesel, 115 PS (85 kW; 113 hp)

## Safrane Biturbo
V roku 1994 Renault uviedol vysokovýkonnú Biturbo verziu dostupnú v modeloch RXE a Baccara. Tento model priniesol twin-turbo verziu 3.0 V6 z Alpine A610 s výkonom 193 kW (262 PS, 258 hp), ktorá bola vyvinutá v spolupráci s nemeckými tuningovými firmami Hartge a Irmscher v súčinnosti s pohonom všetkých kolies. Bola k dispozícii iba s manuálnou prevodovkou, pretože neexistovala žiadna automatická prevodovka pre takýto typ montáže motora s takýmto výkonom. Pretože v tejto cenovej triede boli preferované motory V8 a automatické prevodovky, predalo sa menej ako 1000 kusov tohto modelu. Produkcia bola ukončená v septembri 1996.

## Safrane II
right|thumb|Renault Safrane II (nová generácia z roku 2008)
V roku 2008 Renault oživil označenie Safrane pre niekoľko trhov v Perzskom zálive. Nové auto je založené na Samsung SM7 od Nissanu, vyrába ho Renault Samsung v Južnej Kórei.

## Pozri aj
* Renault Latitude

## Zdroj
* 
* 

## Iné projekty

Kategória:Automobily vyššej strednej triedy
Safrane
Istina

**Istina** predstavuje pomernú časť dlhu bez úrokov. Zvyčajne je rozdelená rovnomerne na každé obdobie úverového vzťahu.

Kategória:Financie
Pyramída Neferusobek

**Pyramída Neferusobek** alebo **Severná pyramída v Mazghúne** alebo **Lepsius LIX** je nedokončená staroegyptská kráľovská hrobka, ktorá leží západne od rieky Níl pri dnešnej dedine Mazghúna v Egypte.

Pyramídu pravdepodobne postavila kráľovná Neferusobek (okolo 1787–1783 pred Kr.), posledný panovník 12. dynastie, možno dcéra Amenemheta III., príp. manželka brata Amenemheta IV.

## Pyramída
Superštruktúra pyramídy je dnes úplne zničená. Mala mať hlinené jadro a obklad z vápencových blokov. Jej súčasný stav nedovoľuje zistiť ani jej presné rozmery. Subštruktúra je typologicky príbuzná, ale pokročilejšia v porovnaní so susediacou južnou pyramídovou Amenenmheta IV. Tiež preto sa pripisuje kráľovnej Neferusobek, napriek tomu že sa o nej v celom pyramídovom komplexe nenašla jediná zmienka. Vstup je zo severnej steny, východne od jej stredu. Chodba zostupuje schodiskom a raz sa lomí. Potom prechádza do horizontálnej chodby a ešte niekoľkokrát sa zalomí, až kým nevstúpi zo severu do pohrebnej komory, umiestnenej približne vo vertikálnej osi pyramídy. V jej priebehu sú dva veľké sklzové kremencové uzávery a niekoľko komôr. Pohrebná komora je riešená podobne ako v pyramíde Amenenmheta IV., dno pohrebnej komory je vytesané z jedného kusu kremencového bloku. V ňom je vyhĺbený severný priestor pre rakvu a južný, menší pre kanopy. Pred pohrebnou komorou je predsieň s poklopom, ktorým sa mal monolit uzavrieť. Stále sa však nachádza v predsieni.

## Pyramídový komplex
Pyramídový komplex je v stave, aký ho zanechali pri prerušení prác. Na východe od pyramídy sa nachádza dopravná cesta, ktorá slúžila pri stavbe. Dokonca je na nej na polceste opustený jeden z kamenných blokov.

## Výskum
V roku 1910 pyramídu skúmal britský archeológ Ernest MacKay.

## Referencie

## Literatúra
* 
* 

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

Kategória:Pyramídy v Egypte
Renault Vel Satis

**Renault Vel Satis** je osobný automobil vyššej strednej triedy, ktorý vyrábala francúzska automobilka Renault v rokoch 2001-2009. Bol uvedený v roku 2001 na ženevskom autosalóne a nahradil dovtedajší model Renault Safrane. Automobil Vel Satis nemá nič spoločné s rovnomenným konceptom z roku 1990.

Vel Satis je skratka z *Velocity* a *Satisfaction* (rýchlosť a uspokojenie). Špeciálne vyrobený Vel Satis používal francúzsky prezident.

## Iné projekty

Kategória:Automobily vyššej strednej triedy
Vel Satis
Renault 25

right|thumb|Po facelifte

**Renault 25** je automobil vyššej strednej triedy, ktorý vyrábala francúzska automobilka Renault v rokoch 1984-1991. Počas svojej doby to bola vlajková loď Renaultu, teda najdrahšie, najprestížnejšie a najväčšie vozidlo v modelovom rade spoločnosti. V roku 1985 sa umiestnilo na druhom mieste v súťaži European Car of the Year. Všetky Renaulty 25 sa vyrábali v Sandouville, pri meste Le Havre vo Francúzsku.

## Motory

## Iné projekty

Kategória:Automobily vyššej strednej triedy
25
Renault 5

**Renault 5** bol malý automobil, ktorý v rokoch 1972-1996 vyrábala vo dvoch verziách francúzska automobilka Renault. Nahradil Renault 4 a jeho nástupcom je Renault Clio.

## Prvá generácia

Vyrábala sa do roku 1984. Montovala sa vo francúzskom Billancourte, španielskom meste Valladolid, venezuelskom meste Mariara, slovinskom Novom meste a iránskom Teheráne. Karoséria sa vyrábala ako troj- alebo päť-dverový hatchback. Design vytvoril Michel Boue. Výrazným dizajnérskym prvkom a typickým znakom sa stali zadné svetlomety umiestnené v C-stĺpiku. V USA sa vozidlo vyrábalo a predávalo pod názvom *Le Car*.

### Motory
* 0.8 L (26 kW); max. rýchlosť: 120 km/h
* 1.1 L (33 kW); max. rýchlosť: 135 km/h 
* 1.3 L (40 kW); max. rýchlosť: 140 km/h 
* 1.3 L (46 kW); max. rýchlosť: 151 km/h
* 1.4 L (46 kW); max. rýchlosť: 142 km/h 
* 1.4 L (81 kW); max. rýchlosť: 185 km/h
* 1.4 L (118 kW); max. rýchlosť: 201 km/h
* 1.7 L (67 kW); max. rýchlosť: 175 km/h

### Pretekárska verzia
Renaulty 5 boli upravované firmou Alpine pre rely. Pôvodne boli homologované pre súťaže v skupine 2. V roku 1978 sa v skupine B objavil špeciál Renault 5 Turbo. Oproti sériovému prevedeniu bol motor umiestnený uprostred za prednými sedadlami. Pôvodne bol vybavený pohonom zadných kolies, neskôr bol prerobený na pohon všetkých kolies. Vozidlá dosahovali výborných výsledkov hlavne na asfaltovom povrchu.


Súbor:Renault 5 Turbo-RockvilleMDshow2007.jpg|Renault 5 Turbo
Súbor:Renault 5TL rear three quarters 1972.jpg|Renault 5 (1. generácia) zo zadu
Súbor:Renault5-Le Car.jpg|Renault Le Car, vyrábaný pre americký trh


## Druhá generácia

Vyrábali sa do roku 1996 a montovali sa vo všetkých mestách ako predchodca. Design druhej generácie vytvoril Marcello Gandini. Z vozidla bolo odvodené úžitkové vozidlo, ktoré sa predávalo pod názvami Express, Extra a Rapid. Najšportovejším modelom bol typ GT Turbo, ktorý dosahoval výkonu 85 kW. Po nábehu výroby prvej generácie Clia pokračovala ešte niekoľko rokov súbežne výroba.

### Motory
* 1.0 L 
* 1.1 L 
* 1.4 L 
* 1.4 L Turbo
* 1.7 L 
* 1.7 L 69 kW
* 1.6 L diesel


Súbor:Renault 5 GT Turbo Raider.jpg|Renault 5 GT Turbo
Súbor:Renault superfive.jpg|Renault 5 (2. generácia)
Súbor:Renault ExpressB.jpg|Renault Express


## Iné projekty

5
Kategória:Malé automobily
Kategória:Automobily skupiny B
Juno Templová

**Juno Violet Templová** (; * 21. júl 1989, Londýn, Spojené kráľovstvo) je anglická herečka.

## Filmografia

## Iné projekty

## Externé odkazy
* Juno Temple CSFD 
* Juno Temple Imdb
* JunoTemple.org 

Kategória:Anglické filmové herečky
Kategória:Držiteľky ceny Satellite Award
Kategória:Osobnosti z Londýna
Konár

[náhľad|Konáre [Borovica lesná|borovice lesnej]]
**Konár** (iné názvy: **vetva**, **haluz**) je ktorákoľvek časť nadzemnej stonky dreviny vyrastajúca z kmeňa alebo z iného konára. Najmä u stromov sa súhrn konárov označuje aj názvom koruna. Na konár sú upnuté listy a plody vo všetkých štádiách vývoja. 

## Iné projekty

Kategória:Anatómia a morfológia rastlín
Arena Omsk

**Mnogofunkcionaľnyj sportivnyj komplex Arena Omsk** (rus.Многофункциональный спортивный комплекс Арена Омск) v preklade Multifunkčný športový komplex Aréna Omsk bola multifunkčná hokejová aréna v meste Omsk. Bola otvorená v roku 2007. Kapacita arény je 10 318 miest na sedenie. Hrával tu hokejový klub KHL Avangard Omsk.

## Iné projekty

## Externé odkazy
* profil na oficiálnej stránke 
* hockeyarenas.net

Kategória:Hokejové štadióny v Rusku
Kategória:Šport v Omsku
Kategória:Architektúra z 2007
Ledovyj dvorec Sokoľniki

**Ledovyj dvorec „Sokoľniki“** () je zimný štadión v ruskom hlavnom meste Moskva. Bol otvorený 14. apríla 1956. Bol jedným z dejísk Letných olympijských hier 1980 (konal sa tu turnaj v hádzanej). Dnes slúži pre prípravu športovcov klubu Spartak Moskva v krasokorčuľovaní a hokeji. Je domácim štadiónom hokejového klubu KHL HC Spartak Moskva.

## Referencie

## Pozri aj
* Kontinentálna hokejová liga
* Letné olympijské hry 1980

## Iné projekty

## Externé odkazy
* Oficiálna stránka štadióna 

Kategória:Hokejové štadióny v Rusku
Kategória:Šport v Moskve
Kategória:Stavby v Moskve
Kategória:Architektúra z 1956
Ledovyj dvorec (Čerepovec)

**Ledovyj dvorec** (doslova "Ľadový palác") je multifunkčná aréna v Ruskom meste Čerepovci. Bola otvorená v roku 2007. Hráva tu klub (KHL) Severstaľ Čerepovec.

## Externé odkazy
*Oficiálna stránka 
*Fotografie a info 

Kategória:Hokejové štadióny v Rusku
Kategória:Šport v Čerepovci
Kategória:Architektúra z 2006
Kategória:Hokejové štadióny KHL
Arena Metallurg

**Arena Metallurg** () je multifunkčná aréna. Má kapacitu 7 700 miest na sedenie. Je to moderná hokejová aréna, ktorá sa nachádza v ruskom Magnitogorsku. Hráva tu klub (KHL) Metallurg Magnitogorsk. Výstavba sa začala 1. septembra 2005 a otvorená bola 12. januára 2007.

Štadión je tiež miestom vystúpení umelcov zvučného mena, koncertovali tu napríklad Roxette, Nazareth, Scorpions, Sabaton, U.D.O., Rage a iní.

## Referencie

## Externé odkazy
* oficiálna stránka 

Kategória:Hokejové štadióny v Rusku
Kategória:Šport v Magnitogorsku
Kategória:Architektúra z 2007
Kategória:Hokejové štadióny KHL
Rozšírená realita

**Rozšírená realita** alebo zriedkavo **obohatená realita** (nesprávne *augmentovaná realita*, angl. augmented reality, skr. AR) je priamy alebo nepriamy pohľad na fyzicky skutočné prostredie, ktorého časti sú v digitálnej, väčšinou textovej alebo obrazovej forme obohatené o dodatočné informácie relevantné k objektu, na ktoré sa človek pozerá. Tieto informácie sú získavané z rôznych informačných zdrojov za použitia off-line alebo on-line aplikácií. Obohatenie reality sa obvykle deje v reálnom čase a v sémantickom kontexte s časťami prostredia, napríklad aktuálna akcia v reštaurácii, najbližší bankomat, najbližší užívateľ Twitteru a podobne.

## Iné projekty

## Externé odkazy
* Rozšírená realita (Katedra priemyselného inžinierstva Žilinskej univerzity) 

Kategória:Informatika
Deukalión

**Deukalión** alebo zastarano **Deukalion** (lat. Deucalion) môže byť:
*v gréckej mytológii, syn Prometea, pozri Deukalión (mytológia)
*krétsky kráľ, syn kráľa Minoa a Pasifae, pozri Deukalión (syn Minóa) 
*trójsky bojovník, ktorého zabil hrdina Achilleus.
*staroveký názov ostrova pri Volose

**Deucalion** môže byť aj:
*planétka 53311 Deucalion
*rakúsky rušeň, pozri KFNB – Deucalion
Misfits

**Misfits** môže byť:

*film z roku 1961 (česky: *Mustangové*), pozri The Misfits (film)
*americká punk rocková skupina Misfits (hudobná skupina)
*seriál z roku 2009
Dvorné dámy

**Dvorné dámy** alebo **Las Meninas** () je názov obrazu španielskeho barokového maliara Diega Velázqueza, vytvoreného v roku 1656.

Skupinový portrét rodiny španielskeho kráľa Filipa IV., ktorý sa dnes väčšinou označuje *Las Meninas* je najnezvyčajnejším dvorským portrétom, aký bol kedy namaľovaný. 

## Ikonografia
Okrem jednej výnimky sú všetky postavy známe. Úplne vľavo stojí maliar pred maliarskym stojanom, v ktorom Velázquez spodobnil sám seba. Uprostred miestnosti stojí infantka Margarita, po stranách dve dvorné dámy. V pravom rohu skupinu dopĺňajú dvaja dvorní trpaslíci. Vpravo za nimi vidno dámu s vyberanými spôsobmi a neidentifikovateľnú postavu muža. Ďalšie dve postavy, kráľa a kráľovnú, umiestnil autor do obrazu prostredníctvom zrkadla na protiľahlej stene miestnosti. Stoja teda pred Velázquezom, v priestore diváka. Posledná postava, dvorný maršal kráľovnej, stojí vo dverách a chystá sa opustiť miestnosť.

Velázquez decentne zdôrazňuje postavu infantky. Tá je naplno ožiarená svetlom, ktoré do miestnosti preniká zhora a ktoré sčasti dopadá na Velásqueza, dvorné dámy a trpaslíkov. Námetom obrazu je zrejme príprava na portrétovanie päťročnej Margarity a jej sprievodu.

*Las Meninas* sú vlastne symbiózou autoportrétu a skupinového portrétu. Obraz bolo ťažké presne kategorizovať už pre súčasníkov. 

## Vznik diela
Obraz vznikol na madridskom hrade Alcázar, v miestnosti, ktorú mal Velázquez k dispozícii a v ktorej na protiľahlej stene viseli dva obrazy s mytologickým námetom. Podarilo sa ich identifikovať a interpretujú sa ako *Víťazstvo umenia nad remeslom* a ako *Odkaz na nespravodlivo potrestaného umelca*.

Obraz bol dokázateľne dokončený v roku 1656. Kríž na prsiach umelca bol domaľovaný dodatočne v roku 1658, keď sa Velázquez stal rytierom rádu sv. Jakuba (podľa legendy ho domaľoval sám Filip IV.). Až do roku 1700 sa obraz nachádzal na mieste svojho vzniku v madridskom Alcázare. Počas požiaru na hrade v roku 1734 bol poškodený; nasledovala jeho reštaurácia, v rámci ktorej obraz zrezali asi o pol metra. V rokoch 1772 - 1819 sa nachádzal v Palacio Real Nuevo v Madride, od uvedeného roku visí v galérii Prado. V roku 1984 bol reštaurovaný.

## Iné projekty

Kategória:Diego Rodríguez de Silva y Velázquez
Kategória:Museo del Prado
Kategória:Barokové výtvarné umenie
Kategória:Portréty
NHL Winter Classic 2008

**NHL Winter Classic 2008** je hokejový zápas ligy NHL, ktorý sa odohral pod holým nebom. Zápas sa uskutočnil 1. januára 2008 na štadióne Ralph Wilson Stadium medzi Pittsburgh Penguins a Buffalo Sabres.

## Strelci
*  0:21  Colby Armstrong *Pitt* 1:0,asistencie (Sidney Crosby)
* 21:25  Brian Cambell *Buff* 1:1 asistencie (Tim Connolly, Daniel Paille)
*  SN  - za Pittsburgh premenili samostatné nájazdy Kristopher Letang a Sidney Crosby, ale za Bufffalo skóroval len Aleš Kotalík.

## Zostavy


Kategória:Ľadový hokej v 2008
Kategória:National Hockey League
Renault Fuego

náhľad|Pohľad zozadu

**Renault Fuego** bol športovo ladený automobil francúzskej automobilky Renault. V Európe sa vyrábal 5 rokov, jeho výroba pokračovala v Argentíne. V súčasnosti sa plánuje predstavenie jeho nástupcu. Nikdy nezískal veľkú popularitu, hoci išlo o prvý automobil vybavený centrálnym uzamykaním.

## Dejiny
Objavil sa vo februári 1980, výroba bola ukončená v roku 1985, v Argentíne až v roku 1992 pod názvom Fuego GTA Max. Nahradil dovtedajšie športové modely Renault 15 a Renault 17. Celkove sa vyrobilo 250 016 kusov. Dizajn vytvoril Robert Oprom (Citroën SM). Vozidlo bolo charakterizované zaskleným zadným oknom a čiernymi pruhmi na bokoch karosérie. Po ukončení krátkej výroby vzrástla cena ojazdených exemplárov. V roku 1983 sa auto začalo dodávať s centrálnym uzamykaním ako prvý automobil vôbec. Automobil si zahral vo filme Absolute Scary.

## Technické údaje
Automobil je dlhý 4,4 m a vychádzal z vozidla Renault 18. Motor bol uložený pozdĺžne a poháňal prednú nápravu. Najprv boli v ponuke zážihové štvorvalce 1397 ccm (46 kW), 1647 ccm (69 kW) a 1995 ccm (80 kW). V septembri 1982 prešlo Fuego faceliftom. V rámci modernizácie sa objavil preplňovaný naftový motor 2068 ccm (66 kW). Pre americký trh sa objavil motor 1565 ccm (97 kW, 200 km/h). Ten sa na európskom trhu objavil až v roku 1983. Pre zmenu bol z ponuky stiahnutý dvojlitrový agregát. V roku 1984 bol dokončený variant s naftovým motorom. Podvozok väčšinou výkonným motorom nestačil. Karoséria bola veľmi náchylná ku korózii.

## Iné projekty

## Zdroje

Fuego
Kategória:Kupé
Petr Šachl

**Petr Šachl** (* 2. december 1977, Jindřichův Hradec) je český hokejový útočník.
## Klubový hokej
Petr Šachl je odchovancom tímu HC České Budějovice. V roku 1996 ho draftoval klub NHL New York Islanders v 5-tom kole zo 128. miesta. Pôsobil na farme ´ostrovanov´ v WHL v klube Tri-City Americans. 1997/98 sa vrátil do klubu HC České Budějovice kde ostal do konca sezóny 1998/99. Následne odišiel do zámoria kde pôsobil postupne v kluboch Tacoma Sabercats, Asheville Smoke, Fort Wayne Komets a Milwaukee Admirals. Po odchode zo zámoria pôsobil vo fínskych kluboch  Ässät Pori, SaiPa Lappeenranta a vo švédskom Brynäs IF. Zo Švédska sa vrátil sa do Česka do klubu HC Liberec. V októbri 2009 odišiel do slovenského klubu HC Košice.
## Referencie


## Externé odkazy
* 
* 

Kategória:Českí hokejisti
Kategória:Hráči HC Košice
Kategória:Českí hokejisti draftovaní NHL
Kategória:Hokejisti draftovaní klubom New York Islanders
Kategória:Osobnosti z Jindřichovho Hradca
Väzba (obal)

thumb|Knižná väzba na hromade kníh

**Väzba** je nevyhnutnou ochrannou časťou knižného celku a dotvára jeho podobu. Knižnou väzbou rozumieme obal, ktorý má jednak knihu chrániť pred poškodením a jednak z jednotlivých listov vytvárať pevný celok, príp. ju tiež zdobiť.

Základné delenie knižných väzieb je na mäkké a tuhé. Tuhé väzby sú odolnejšie, ale ich výroba je náročnejšia a drahšia. Preto sa v poslednej dobe rozšírilo používanie mäkkých väzieb (paperback), čo umožnilo znížiť náklady na tlač kníh. Súvislosť je tu aj s poplatkami za autorské práva, ktoré sa môžu líšiť pre vydanie v mäkkej väzbe a v tuhej väzbe.
Ďalej sa mäkké i tuhé väzby delia podľa spôsobu spojenia na lepené a šité.

## Mäkké väzby
* **Väzba V1** – Ide o najjednoduchšiu väzbu, spočívajúcu v tom, že jednotlivé listy sú vložené do seba, do obálky, a následne zošité. Listy môžu byť dávané do súborov, spojených spinkami, a tieto sú potom zošité dohromady.
* **Väzba V2** – Spolu s V1 najrozšírenejší typ väzby. Na rozdiel od väzby V1 sú tu jednotlivé listy lepené.
* **Väzba V3** – Väzba podobná V1 s tým rozdielom, že na zošitie sú používané zhora umiestnené spinky a celok sa potom upevňuje do obálky.
* **Väzba V4** – Ide o mäkkú väzbu, ktorá sa svojimi parametrami blíži tuhej väzbe V8. Jednotlivé bloky sú v chrbte zošité tavnou niťou a tie následne klasicky zošité.

## Tuhé väzby
* **Väzba V7** – Poloplátená väzba, knižné dosky sú potiahnuté papierom a chrbát knihy je potiahnutý plátnom, alebo iným vhodným materiálom.
* **Väzba V8** – Tzv. celoplátená väzba, t. j z jedného materiálu. Na potiahnutie môže byť použitý papier (lakovaný, laminovaný...), alebo iné materiály, napríklad koža.
* **Väzba V9** – Tuhá väzba s doskami z plastu.

## Iné projekty

## Externé odkazy
* Článok o delení knižných väzieb 
* Knižní vazba-řemeslo a umění Oldřich Vaněk-Svět tisku 

## Zdroj
* 

Kategória:Knihy
Kategória:Publikovanie
Nicolás del Campo

**Nicolás Felipe Cristóbal del Campo y Rodríguez de Salamanca  markíz de Loreto** (* 12. marec 1725, Sevilla - † 17. február 1803, Madrid)  bol španielsky vojak a politik, ktorý zastával viacero postov v španielskych kolóniách v Amerike, prevažne v oblasti La Plata.

Po rezignácii Juana José de Vértiz y Salcedo zastával v dobe od 7. marca 1784 do 4. decembra 1789 funkciu vicekráľa v Laplatskom vicekráľovstve.

Kategória:Dejiny Argentíny
Kategória:Dejiny Uruguaja
Kategória:Dejiny Paraguaja
Kategória:Dejiny Bolívie
Kategória:Osobnosti zo Sevilly
Pórbandar

**Pórbandar** môže byť:
*bývalý štát, pozri Pórbandar (štát)
*mesto v Indii, pozri Pórbandar (mesto)
*okres v Indii, pozri Pórbandar (okres)
Žofínský prales

**Žofínský prales** je národná prírodná rezervácia v Novohradských horách v Čechách v Česku blízko hraníc s Rakúskom.

## Dejiny
Prírodná rezervácia Žofínský prales je spoločne s pralesom Hojná voda najstaršou rezerváciou v pevninskej Európe (staršia je rezervácia na ostrove Vilm v Baltickom mori). Založil ju roku 1838 gróf Jiří František August Buquoy na ploche , ale po prevzatí panstva jeho synom rozhodol lesný inžinier a taxátor W. Rolland o zmenšení plochy rezervácie na , až v roku 1882 bol vydaný absolútny zákaz ťažby (do tej doby boli odtiaľ odvážané sucháre) a od roku 1888 sa plocha rezervácie opäť zvyšovala až na súčasnú rozlohu. V roku 1933 vyhlásilo vtedajšie ministerstvo školstva a národnej osvety Žofínský prales úplnou štátnou rezerváciou s výmerou .

## Súčasnosť
Rozloha tejto rezervácie je . Najstaršie stromy sú až 400 rokov staré. Od polovice 18. storočia sa na väčšine tohto územia vytvára prales bez akéhokoľvek zásahu človeka. Medzi stromami tu dominuje buk lesný, v menšom počte sa tu vyskytuje smrek a jedľa. Od roku 1991 je prales oplotený a neprístupný verejnosti. Do roku 1975 tu rástla *Žofínská kráľovné jedlí* (vek 425 rokov, obvod kmeňa , celková výška , padla za prudkého nárazového vetra 6. januára 1975)

## Referencie


## Iné projekty

## Externé odkazy
* Žofínský prales

## Zdroj
* 

Kategória:Národné prírodné rezervácie v Česku
Kategória:Pralesy v Česku
Žonglovanie

náhľad|Žonglovanie s piatimi loptičkami
**Žonglovanie** alebo **žonglérstvo** je športová a artistická aktivita spočívajúca vo veľmi zručnom vyhadzovaní a spätnom chytaní predmetu či predmetov. Prenesene žonglovanie znamená obratné fyzické zachádzanie s niečím.

Zlepšuje nervosvalovú koordináciu, priestorovú orientáciu, sústredenie a rozvíjajúca spoluprácu medzi mozgovými hemisférami. Je to veľmi staré artistické umenie.

## Dejiny
náhľad|Egyptská maľba zobrazujúca žonglérov
História žonglovania siaha až do starého Egypta, do čias približne 2000 rokov pred Kristom. Na nástenných maľbách v hrobke Beni-Hassana sa dochoval obraz niekoľko postáv žonglujúcich s loptičkami. Žonglovaním sa zaoberali aj starí Gréci a Rimania; hlavne medzi Rimanmi bolo toto umenie vysoko cenené. Druhou kolískou žonglovania je potom Ďaleký východ - Čína. Potvrdené zmienky o žonglovaní s diabolom siahajú do dynastie Chan (206 pred Kr.), kedy bolo nazývané „kouen-gen", čo znamená „dutý bambus, ktorý hvízda“.

Žonglovanie stratilo popularitu po zániku Západorímskej ríše. V stredoveku bolo vtedajším duchovenstvom považované sa nemorálne a mnohí žongléri boli obviňovaní z čarodejníctva.

## Súčasnosť
V súčasnosti zažíva žonglovanie po celom svete (hlavne v USA a západnej Európe) rozmach. Bola založená Medzinárodná žonglérska federácia (International Juggling Asociation), ktorá organizuje každoročne množstvo akcií. Najväčšou akciou je každoročne organizovaný Európsky žonglérsky konvent, usporadúvaný každý rok v inom štáte. V roku 2017 sa uskutoční v poľskom Lubline. Najväčšou akciou v Česku je "Festival pouličního umění a mezinárodní přehlídka žonglování", tradične usporadúvaný v Prahe. Veľkým sviatkom žonglérov po celom svete je aj "World Juggling Day" pripadajúci na polovicu júna.

## Žonglérske pomôcky
Aj keď žonglovať sa dá s kdečím, k žonglovaniu sa vyrábajú zvláštne pomôcky. Neúplný zoznam ich druhov:

* Loptičky
* Kužele
* Kruhy
* Flowerstick
* Devilstick
* Diabolo
* Yoyo (yo-yo, jojo)
* Poi (reťaze)

* Tyč
* Contactball
* Jednokolka
* Tanier
* Astrojax
* Cigarbox
* Pero či ceruzka (Pen spinning)
*Ovocie či zelenina
náhľad|Animácia žonglovania s troma loptičkami

## Pozri aj
* artistika
* cirkus

## Externé odkazy
* akozonglovat.sk - návody na žonglovanie rôznych trikov s loptičkami 
* zonglovanie.sk - akcie, články, databáza žonglérov 
* Žonglovanie pre samoukov - návody na 19 začiatočníckych trikov s loptičkami
* zongler.cz - všetko o žonglovaní, všetko pre žonglérov 
* Žonglérův šlabikář - návody na triky s loptičkami, kužeľmi, kruhmi a diabolom 
* Library of Juggling - veľká databáza žonglérskych trikov s návodmi 

## Zdroj
* 


Kategória:Cirkus
Martin Gajdoš

**Martin Gajdoš** (* 19. máj 1986, Košice) je bývalý slovenský hokejový obranca.

## Klubový hokej
Odchovanec košického hokeja. Za tento klub hral v mládežníckej kategórii v sezóne 2004/05 odohral prvý zápas v seniorskej kategórii za tím HK VTJ Trebišov v  1. lige. Ďalšiu sezónu začal síce v juniorke HC Košice, ale skončil ju v Humennom. V sezóne 2008/09 si odohral svoju extraligovú premiéru v klube HK Ardo Nitra. V sezóne 2009/10 dostal šancu v A mužstve Košíc, v jeho drese sa stal aj majstrom Slovenska.

Po následnom pôsobení v druholigovom Bardejove prestúpil do francúzskeho druholigového klubu La Roche-sur-Yon. Tu po jednej sezóne prestúpil do treťoligového klubu MMHC Vipers z Montpellieru.

## Referencie


## Externé odkazy
* 

Kategória:Slovenskí hokejisti
Kategória:Slovenskí hokejoví obrancovia
Kategória:Hráči HC Košice
Kategória:Hráči HK Nitra
Kategória:Hráči HC 46 Bardejov‎
Kategória:Osobnosti z Košíc
Ondrej Gmitter

**Ondrej Gmitter**  (* 27. jún 1988, Bardejov), je bývalý slovenský hokejový útočník.

## Klubový hokej
Hokejovo vyrastal v rodnom Prešove, za ktorý hral len za dorastenec a juiorku HC Košice. V sezóne 2008/09 odohral v 1.lige za klub HC 46 Bardejov.V sezóne 2009/10 debutoval v Slovenskej extralige v drese HC Košice.V tejto sezóne pôsobil aj vo farmárskom klube HC Košice v Bardejove. Po neúspešnej baráži o Tipsport ligu po sezóne 2015/16 prestúpil do Mshk Žilina, tam odohral jednu sezónu 2016/17 a potom prestúpil do nováčikovského klubu HC 07 Detva.

## Referencie


## Externé odkazy
* 

Kategória:Slovenskí hokejisti
Kategória:Hráči HC 46 Bardejov
Kategória:Hráči HC Košice
Kategória:Hráči MsHK Žilina
Kategória:Osobnosti z Prešova
Lajos Tihanyi

**Lajos Tihanyi** (* 29. október 1885, Budapešť, Maďarsko – † 11. jún 1938, Paríž, Francúzsko) bol maďarský a francúzsky maliar Parížskej školy.

## Životopis
Bol hluchonemý. Študoval na Škole aplikovanej maľby. Bol členom avantgardnej skupiny *Osem*, ktorá vydávala maďarský futuristický časopis *[[Ma]]* ("Dnes"). V roku 1919 po porážke maďarskej revolúcie bol nútený odísť do exilu - najskôr do Viedne a Berlína, a v roku 1924 do Paríža. Zoznámil sa s Picassom a s fotografom maďarského pôvodu André Kertészom, ktorý v roku 1926 vytvoril jeho fotografický portrét. V roku 1925 mal samostatnú výstavu v parížskej avantgardnej galérii. Zomrel na zápal mozgových blán.

## Dielo
Na počiatku ho inšpiroval Paul Cézanne, maľoval v štýle kubizmu a expresionizmu. Neskôr ho ovplyvnil Oskar Kokoschka, a to tak, že v parížskom období prešiel na nefiguratívne kompozície. Namaľoval portréty celého radu známych osobností, napríklad to boli Endre Ady, Mihai Babic, Deže Kostolany, Sándor Marai, Lajos Kashshak, francúzsky básnik Tristan Tzara atď.

Na druhú stranu, svojou tvorbou ovplyvnil už vyššie zmieňovaného fotografa a svojho krajana André Kertésza.

## Literatúra o maliarovi
* Passuth K. A Nyolcak festészete: Berény, Czóbel, Czigány, Kernstok, Márffy, Orbán, Pór, Tihanyi. Budapest: Corvina, 1967
* Dévényi I. Tihanyi. Budapest: Corvina Kiadó, 1968 
* Lajos Tihanyi (1885—1938). Paris: [s.n.], 1970
* Tihany Lajos: emlékkiállítása. Budapest: Magyar Nemzeti Galéria, 1973
* Passuth K. Lajos Tihanyi. Dresden: Verlag der Kunst, 1977
* Les avant-gardes de l’Europe centrale: 1907—1927/ Krisztina Passuth, ed. Paris: Flammarion, 1988.
* Lajos Kassák i l’avantguarda hongaresa. Valencia: Institut Valencià d’Art Modern, 1999
* Majoros V. Tihanyi Lajos-írásai és dokumentumok. Budapest: Monument-Art, 2002
* Majoros V. Tihanyi Lajos-a művész és művészete. Budapest: Monument-Art, 2004

## Iné projekty

## Externé odkazy
* Diela na hung-art.hu
* Diela na kieselbach.hu
* Diela na terminartors.com

## Zdroj

Kategória:Francúzski maliari
Kategória:Maďarskí maliari
Kategória:Osobnosti z Budapešti
Gerd Binnig

**Gerd Karl Binnig** (* 20. jún 1947, Frankfurt nad Mohanom, Nemecko) je nemecký fyzik a držiteľ štvrtiny Nobelovej ceny za fyziku (1986) za vynález vzorkovacieho tunelového mikroskopu (STM), ktorého nástupcom je aj AFM. O cenu sa delí spolu s Heinrichom Rohrerom (1/4) a Ernstom Ruskom (1/2), ktorý vynašiel elektrónový mikroskop.
 
Binnig študoval na Goetheho univerzite vo Frankfurte fyziku (pre túto sa rozhodol už v 10 rokoch), ale nebol si istý správnosťou svojej voľby, špeciálne štúdium teoretickej fyziky ho neuspokojovalo. Tu obhájil svoju dizertáciu a získal v roku 1978 titul Ph.D.. V tom istom roku ho jeho žena Lore Waglerová presvedčila k prijatiu práce v laboratóriách IBM v Švajčiarsku, kde sa podieľal na vývoji STM spolu s Rohrerom. V rokoch 1985–1986 sa presunul do Kalifornie, stále ako zamestnanec IBM. Potom sa stal na dva roky hosťujúcim profesorom Stanfordovej univerzity.

## K princípu STM
Princíp STM je založený na vlnovom charaktere elektrónov, na ktorý prvýkrát upozornil Louis de Broglie (tiež nositeľ Nobelovej ceny). Malá sonda mikrometrových rozmerov s ultra ostrým hrotom sa pohybuje vo vákuu pozdĺž povrchu vzorky a emituje prúd elektrónov. Aj tá najmenšia zmena vzdialenosti sondy od povrchu je zaznamenávaná. Potom je už len otázkou vhodného vzorkovania povrchu a následnej digitalizácie ako vytvoriť trojrozmerný obraz.

## Referencie

## Literatúra
* Lubomír Sodomka, Magdalena Sodomková, Nobelovy ceny za fyziku, Praha : SET OUT, 1997. ISBN 80-902058-5-2

## Externé odkazy
* www.aldebaran.cz 
* Lze zobrazit atomovou strukturu látky? 
* Nobelova cena za rok 1986

Kategória:Nemeckí fyzici
Kategória:Nositelia Nobelovej ceny za fyziku
Kategória:Nemeckí nositelia Nobelovej ceny
Kategória:Osobnosti z Frankfurtu nad Mohanom
Johannes Georg Bednorz

**Johannes Georg Bednorz** (* 16. máj 1950, Neuenkirchen, Nemecko) je nemecký fyzik.

V roku 1987 dostal spolu s Karlom Alexandrom Müllerom Nobelovu cenu za fyziku za prácu v oblasti vysokoteplotnej supravodivosti, presnejšie za objav supravodivosti v keramických materiáloch.

## Referencie


## Externé odkazy
* Pioneers in Electricity and Magnetism - Johannes Georg Bednorz , National High Magnetic Field Laboratory.
* Autobiografie na Nobelprize.org

Kategória:Nemeckí fyzici
Kategória:Nositelia Nobelovej ceny za fyziku
Kategória:Nemeckí nositelia Nobelovej ceny
Karl Alexander Müller

**Karl Alexander Müller** (* 20. apríl 1927, Bazilej, Švajčiarsko† 9. január 2023, Zürich) bol švajčiarsky fyzik. 

V roku 1987 dostal spolu s Johannesom Georgom Bednorzom Nobelovu cenu za fyziku za objav supravodivosti v keramických materiáloch. Bol členom Poľskej akadémie vied.

## Referencie


## Iné projekty

## Externé odkazy
* Karl Alex Müller na webe Universität Zürich

Kategória:Osobnosti z Bazileju
Kategória:Nositelia Nobelovej ceny za fyziku
Kategória:Švajčiarski fyzici
Kategória:Absolventi Univerzity v Zürichu
Kategória:Vyučujúci na Univerzite v Zürichu
Kategória:Členovia Slovinskej akadémie vied a umení
Jaroslav Šedivý (bubeník)

**Jaroslav "Erno" Šedivý** (* 15. október 1947) je český bigbítový bubeník. Preslávil sa najmä ako bubeník českej psychedelickej rockovej skupiny The Primitives Group, prog-rockovej skupiny Flamengo a jazz-rockovej Energit. 

V roku 1973 emigroval a počas pobytu v USA pôsobil s Jello Biafrym a najrôznejšími kapelami ako napríklad Invisible Pedestrian alebo Life After Life. V súčasnosti je členom skupín Chernobyl High, Tarantula, GK Brothers Blues Band, Los Losos a Effect.

Jaroslav Šedivý hrá na bicích značky Pearl a používa činely Paiste. 

## Externé odkazy
* Muzikus.cz : Erno Šedivý: Naučil jsem se hrát rock´n´roll

Kategória:Českí rockoví bubeníci
Kategória:Rockoví bubeníci USA
Kategória:Českí emigranti a exulanti
Kategória:Osobnosti USA českého pôvodu
Konceptuálny text

**Konceptuálny text** sa začína používať pri pomenovaní rôznorodých lingvistických prejavov konceptuálneho umenia, neokonceptuálneho a postkonceptuálneho umenia len v posledných rokoch. Predchádzali mu rôzne jednoduchšie prejavy vychádzajúce z vizuálnej či experimentálnej poézie, lettrizmu, ako aj prvé ukážky autonómneho textu vo výtvarnom umení v 60-tych rokoch u Juliusa Kollera, Eda Ruschu, Josepha Kosutha, Romana Opalku, či rôzne oznamy, záznamy, grafy, partitúry... Nové polohy reprezentuje tvorba Brucea Naumana, Heinza Gappmayra, Jacka Piersona.

Zložitejšie, plne autonómne stratégie, sa rozvíjajú príchodom neokonceptuálnych a postkonceptuálnych tendencií od konca 80-tych rokov. Prvé segmentované a simultánne konceptuálne texty prináša Blažej Baláž (HROBONJOUR, 1992), iné polohy reprezentujú Stano Filko, Jiří Valoch, Boris Ondreička, Václav Stratil, Jan Šerých, Ján Mančuška. Teórii konceptuálneho umenia a hlavne textu sa dlhé roky venuje český teoretik Jiří Valoch (1946) a najsúčasnejším podobám neokonceptuálneho a postkonceptuálneho textu Roman Gajdoš (1983), teoretik pôsobiaci na Trnavskej univerzite. V Galérii Jána Koniarka v Trnave kurátorsky realizoval v roku 2009 medzinárodnú výstavu INTERTEXT / Od konceptuálneho k postkonceptuálnemu textu.http://www.gjk.sk/sk/vystavy/archiv-vystav/2009/intertext/ 

## Zoznam bibliografických odkazov
* VRBANOVÁ, A. 1999. Princípy postmoderny a konceptualizmu v grafickej tvorbe Blažeja Baláža. In *Romboid*, roč.XXXIV, č.3 
* BESKID, V. 2003. Geld macht Kunst. Macht Kunst Geld? In *Profil*, roč.X, č.2/2003, s. 128–131
* VALOCH, J. – VARTECKÁ, A. 2003.* Blažej Baláž*. Trnava : Trnavská univerzita, Na východ od raja, 132 s. ISBN 80-89074-22-7
* IHRINGOVÁ, K. 2004. Intertextovosť v diele Blažeja Baláža. In *Rak*, roč IX, č.1, s. 29–32
* BESKID, V. 2006. Esencia geometrie a textu. In *Ateliér*, roč. 19, č. 24, 7. 12. 2006, s. 9, (CZ)
* GAJDOŠ, R. 2006. Bľabot a boj. In *Ateliér*, roč.19, č.8, 13.4.2006, s.5, (CZ)
* BESKID, V. – GAJDOŠ, R. 2007. *Blažej Baláž : TEXTY 1988–2007.* Trnava : Na východ od raja, Pedagogická fakulta Trnavskej univerzity v Trnave, 50 s. ISBN 978-80-8082-129-6
* GAJDOŠ, R. 2008. Projekcia lingvistického myslenia do výtvarného umenia súčasnosti. In SCHNEIDER, J. – KRAUSOVA, L. 2008 (eds). *Intermedialita: Slovo – obraz – zvuk.* Olomouc : Univerzita Palackého, 334 s. [s. 223–229] (CZ)
* BALÁŽ, B. 2009. *Texty k textom.* Trnava : Pedagogická fakulta, Trnavská univerzita, 30.s. ISBN 978-80-8082-314-6
* GAJDOŠ, R. 2010. *Konceptuálny text / Genéza a metamorfózy*. Trnava : Typi Univesitatis Tyrnaviensis a Veda, 129 s. (SK)

## Referencie

## Externé odkazy

*  http://www.galerialm.sk/sk/Galeria/BLAZEJ-BALAZ-Konceptualne-texty-43

Kategória:Umenie
Slovakia Ring

**Slovakia Ring** je pretekársky okruh na Slovensku, nachádzajúci sa v katastrálnom území obce Orechová Potôň v okrese Dunajská Streda. Bol postavený v rokoch 20082009 a autorom projektu je rakúsky architekt Hans Roth.

## Parametre
* Dĺžka trate: 
* Šírka trate: .
* Dĺžka cieľovej rovinky: 
* Šírka cieľovej rovinky: 
* Dĺžka akceleračnej testovacej dráhy: 
* Šírka akceleračnej testovacej dráhy: 
* Rozloha okruhu: 30 800 m²

## Varianty tratí
Okruh ponúka 6 variant v oboch smeroch, teda spolu 12 rôznych tratí s dĺžkou od 2632 do 5922 metrov.

## Iné projekty

## Externé odkazy
* Domovská stránka

Kategória:Automobilové okruhy
Kategória:Orechová Potôň
Kategória:Motoršport na Slovensku
Kategória:Stavby na Slovensku
Kategória:Šport v okrese Dunajská Streda